અમદાવાદ : શહેરના નવરંગપુરા જેવા પોશ વિસ્તારમાં મ્યુનિ. કોર્પો. સંચાલિત ફિઝિયોથેરપી સેન્ટર અને તેનું સ્નાનાગાર તંત્રની ઉપેક્ષાનાં શિકાર બન્યાં છે. મ્યુનિ. આરોગ્ય વિભાગ દ્વારા નવરંગપુરા બસ સ્ટેન્ડ પાસેનાં વર્ષો જૂના જર્જરીત મકાનમાં ફિઝિયોથેરપી સેન્ટરનું બોર્ડ લગાવીને દર્દીઓને કહેવા પૂરતી ફિઝિયોથેરપીની સારવાર આપવામાં આવે છે. આમ તો આ ફિઝિયોથેરપી સેન્ટર અને તેને સંલગ્ન સ્નાનાગારનો પ્રશ્ન વર્ષો જૂનો છે. તેમ છતાં તેના ઝડપી નિરાકરણમાં સંંબંધિત અધિકારીઓ રસ દાખવતા નથી.